title: 2012/648/EU: A Tanács határozata ( 2012. október 16. ) a Régiók Bizottsága egy belga tagjának és egy belga póttagjának kinevezéséről

text:
               18.10.2012

               HU

               Az Európai Unió Hivatalos Lapja

               L 287/12

         A TANÁCS HATÁROZATA
   (2012. október 16.)
   a Régiók Bizottsága egy belga tagjának és egy belga póttagjának kinevezéséről
   (2012/648/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a belga kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Paul FICHEROULLE hivatali idejének lejártát követően a Régiók Bizottsága egy tagjának helye megüresedett.

               (3)

               Marc HENDRICKX-nek a Régiók Bizottsága tagjává történő kinevezését követően egy póttag helye megüresedik,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Marc HENDRICKX, Vlaams Volksvertegenwoordiger;

                     és

               b)

               póttagként:

                           —

                           Karim VAN OVERMEIRE, Vlaams Volksvertegenwoordiger.

         2. cikk
   Ez a határozat az elfogadásának napján lép hatályba.

      Kelt Luxembourgban, 2012. október 16-án.

            a Tanács részéről

            az elnök

         A. D. MAVROYIANNIS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Tanács határozata (2010. október 21.) az egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodással létrehozott Társulási Tanácsban a szociális biztonsági rendszerek koordinálása érdekében elfogadásra kerülő rendelkezésekkel kapcsolatosan képviselendő európai uniós álláspontról

text:
               23.11.2010

               HU

               Az Európai Unió Hivatalos Lapja

               L 306/14

         A TANÁCS HATÁROZATA
   (2010. október 21.)
   az egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodással létrehozott Társulási Tanácsban a szociális biztonsági rendszerek koordinálása érdekében elfogadásra kerülő rendelkezésekkel kapcsolatosan képviselendő európai uniós álláspontról
   (2010/699/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 79. cikke (2) bekezdésének b) pontjára, összefüggésben a 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodás (1) (a továbbiakban: a megállapodás) 70. cikke értelmében a Társulási Tanács a megállapodás hatálybalépését követő év végét megelőzően rendelkezéseket hoz a megállapodás 68. cikkében meghatározott, a szociális biztonsági rendszerek koordinálására vonatkozó alapelvek végrehajtása céljából.

               (2)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikkével összhangban, és a jegyzőkönyv 4. cikkének sérelme nélkül, e tagállamok nem vesznek részt e határozat elfogadásában, az rájuk nézve nem kötelező és nem alkalmazandó,

         ELFOGADTA EZT A HATÁROZATOT
   1. cikk
   A megállapodás 70. cikkének végrehajtásáról szóló, az egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodással létrehozott Társulási Tanácsban képviselt európai uniós álláspontnak az e határozathoz csatolt társulási tanácsi határozattervezeten kell alapulnia.
   2. cikk
   Ez a határozat az elfogadásának napján lép hatályba.

      Kelt Luxembourgban, 2010. október 21-én.

            a Tanács részéről

            az elnök

         J. MILQUET

      (1)  HL L 265., 2005.10.10., 2. o.
    ---documentbreak---

               23.11.2010

               HU

               Az Európai Unió Hivatalos Lapja

               L 306/15

         Tervezet
   Az egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodással létrehozott
   TÁRSULÁSI TANÁCS …/… HATÁROZATA
   (…)
   az euromediterrán megállapodásban foglalt, a szociális biztonsági rendszerek koordinálására vonatkozó rendelkezésekről
   A TÁRSULÁSI TANÁCS,
   tekintettel egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodásra (1) és különösen annak 70. cikkére,
   mivel:

               (1)

               Az egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodás (a továbbiakban: a megállapodás) 68–71. cikke a tagállamok és Algéria szociális biztonsági rendszereinek koordinálásáról rendelkezik. A 68. cikk megállapítja a koordinálásra vonatkozó alapelveket.

               (2)

               A megállapodás 70. cikke előírja, hogy a megállapodás hatálybalépését követő év végét megelőzően a Társulási Tanácsnak a 68. cikkben meghatározott alapelvek végrehajtása érdekében határozatot kell elfogadnia.

               (3)

               A megkülönböztetés tilalma elvének alkalmazása tekintetében ez a határozat nem biztosít a másik szerződő fél területén felmerülő bizonyos, az első szerződő fél jogszabályai értelmében figyelembe nem vett tényekből vagy eseményekből eredő további jogokat, kivéve egyes ellátások exportjára való jogosultságot.

               (4)

               E határozat alkalmazásában az algériai munkavállalók családi ellátásra való jogosultsága attól a feltételtől függ, hogy családtagjaik jogszerűen tartózkodnak abban az országban, ahol a munkavállalót foglalkoztatják. Ez a határozat nem állapít meg családi ellátásra való jogosultságot azon családtagok számára, akiknek a lakóhelye egy másik államban – például Algériában – található.

               (5)

               A 859/2003/EK tanácsi rendelet (2) az 1408/71/EGK és az 574/72/EGK rendelet rendelkezéseit már azon harmadik országbeli állampolgárokra is kiterjeszti, akikre e rendelkezések hatálya kizárólag állampolgárságuk miatt nem terjed ki. A 859/2003/EK rendelet már tartalmazza a biztosítási idők összesítésének elvét, miszerint a megállapodás 68. cikkének (2) bekezdése értelmében bizonyos ellátásokra való jogosultság tekintetében össze lehet számítani az algériai munkavállalók által a különböző tagállamokban szerzett biztosítási időszakokat.

               (6)

               A koordinálásra vonatkozó szabályok könnyebb alkalmazása érdekében szükség lehet olyan különleges rendelkezések megállapítására, amelyek megfelelnek az algériai jogszabályok különös jellemzőinek.

               (7)

               Annak biztosítására, hogy a tagállamok és Algéria szociális biztonsági rendszereinek koordinálása zavartalanul folyjon, különleges rendelkezéseket kell hozni a tagállamok és Algéria közötti, illetve az érintett személyek és az illetékes állam intézménye közötti együttműködésre.

               (8)

               Átmeneti rendelkezéseket kell elfogadni az e határozat hatálya alá tartozó személyek védelmére és annak biztosítására, hogy e határozat hatálybalépése következtében ne veszítsenek el jogosultságokat,

         ELFOGADTA EZT A HATÁROZATOT:
   I.   RÉSZ

      ÁLTALÁNOS RENDELKEZÉSEK

   1. cikk
   Fogalommeghatározások
   (1)   E határozat alkalmazásában:
   a)   „megállapodás”: az egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodás;
   b)   „rendelet”: a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (3), amint azt az Európai Unió tagállamaiban alkalmazzák;
   c)   „végrehajtási rendelet”: a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (4);
   d)   „tagállam”: az Európai Unió valamely tagállama;
   e)   „munkavállaló”:

               i.

               a tagállami jogszabályok alkalmazásában a rendelet 1. cikkének a) pontjában meghatározott munkavállalói tevékenységet folytató személy;

               ii.

               az algériai jogszabályok alkalmazásában az adott jogszabályban meghatározott munkavállalói tevékenységet folytató személy;

         f)   „családtag”:

               i.

               a tagállami jogszabályok alkalmazásában a rendelet 1. cikkének i) pontjában meghatározott családtag;

               ii.

               az algériai jogszabályok alkalmazásában az adott jogszabályban meghatározott családtag;

         g)   „jogszabályok”:

               i.

               a tagállamok vonatkozásában a rendelet 1. cikkének l) pontjában meghatározott jogszabályok;

               ii.

               Algéria vonatkozásában az Algériában alkalmazandó, megfelelően vonatkozó jogszabályok;

         h)   „ellátások”:

               i.

               a tagállamok vonatkozásában a rendelet 3. cikkében felsorolt ellátások;

               ii.

               Algéria vonatkozásában az Algériában biztosított megfelelő ellátások;

         i)   „exportálható ellátások”:

               i.

               a tagállamok vonatkozásában:

                           —

                           öregségi nyugdíjak,

                           —

                           túlélő hozzátartozói nyugdíjak,

                           —

                           munkahelyi baleset vagy foglalkozási megbetegedés után járó nyugdíjak,

                           —

                           munkahelyi balesethez vagy foglalkozási megbetegedéshez kapcsolódó rokkantsági nyugdíjak,

                     a rendelet értelmében, az említett rendelet X. mellékletében felsorolt különleges, nem járulékalapú pénzbeli ellátások kivételével;

               ii.

               Algéria vonatkozásában az algériai jogszabályokban biztosított megfelelő ellátások, kivéve az e határozat I. mellékletében felsorolt különleges, nem járulékalapú pénzbeli ellátásokat.

         (2)   Az e határozatban használt egyéb meghatározások:

               a)

               a tagállamok vonatkozásában a rendeletben és a végrehajtási rendeletben foglaltak szerint értendők;

               b)

               Algéria vonatkozásában pedig az Algériában alkalmazandó vonatkozó jogszabályok szerint értendők.

         2. cikk
   Személyi hatály
   E határozat az alábbi személyekre vonatkozik:

               a)

               az algériai állampolgársággal rendelkező munkavállalók, akiket valamely tagállamban jogszerűen foglalkoztatnak vagy foglalkoztattak, és egy vagy több tagállam jogszabályainak hatálya alá tartoznak vagy tartoztak, valamint túlélő hozzátartozóik;

               b)

               az a) pontban meghatározott munkavállalók családtagjai, amennyiben ezen családtagok az érintett munkavállalóval együtt, annak foglakoztatása időtartama alatt jogszerűen tartózkodnak a tagállamban;

               c)

               valamely tagállam állampolgárságával rendelkező munkavállalók, akiket Algériában jogszerűen foglalkoztatnak vagy foglalkoztattak, és az algériai jogszabályok hatálya alá tartoznak vagy tartoztak, valamint túlélő hozzátartozóik, továbbá

               d)

               a c) pontban meghatározott munkavállalók családtagjai, amennyiben ezen családtagok az érintett munkavállalóval együtt, annak foglalkoztatása időtartama alatt jogszerűen tartózkodnak Algériában.

         3. cikk
   Egyenlő bánásmód
   (1)   Az algériai állampolgársággal rendelkező, valamely tagállamban jogszerűen foglalkoztatott munkavállalók, valamint a velük jogszerűen tartózkodó családtagjaik az 1. cikk (1) bekezdésének h) pontja értelmében vett ellátások vonatkozásában az állampolgárság alapján történő megkülönböztetéstől mentes, a foglalkoztatásuk szerinti tagállam állampolgárai számára biztosítottal megegyező bánásmódban részesülnek.
   (2)   A valamely tagállam állampolgárságával rendelkező, Algériában jogszerűen foglalkoztatott munkavállalók, valamint a velük jogszerűen tartózkodó családtagjaik az 1. cikk (1) bekezdésének h) pontja értelmében vett ellátások vonatkozásában az állampolgárság alapján történő megkülönböztetéstől mentes, az algériai állampolgárok számára biztosítottal megegyező bánásmódban részesülnek.
   II.   RÉSZ

      A TAGÁLLAMOK ÉS ALGÉRIA KÖZÖTTI KAPCSOLATOK

   4. cikk
   Mentesség a lakóhellyel kapcsolatos kikötés alól
   (1)   Az 1. cikk (1) bekezdésének i) pontja szerinti exportálható ellátások, amelyekre a 2. cikk a) és c) pontjában meghatározott személyek jogosultak, nem csökkenthetők, nem módosíthatók, nem függeszthetők fel, nem vonhatók vissza vagy foglalhatók le azzal az indokkal, hogy a kedvezményezett lakóhelye:

               i.

               a tagállami jogszabályokban meghatározott ellátások esetében Algéria területén, vagy

               ii.

               az algériai jogszabályokban meghatározott ellátások esetében valamely tagállam területén van.

         (2)   A munkavállalók 2. cikk b) pontjában meghatározott családtagjai ugyanúgy jogosultak az 1. cikk (1) bekezdésének i) pontja szerinti exportálható ellátásokra, mint az érintett tagállam állampolgárságával rendelkező munkavállaló Algéria területén lakóhellyel rendelkező családtagjai.
   (3)   A munkavállalók 2. cikk d) pontjában meghatározott családtagjai ugyanúgy jogosultak az 1. cikk (1) bekezdésének i) pontja szerinti exportálható ellátásokra, mint az algériai állampolgársággal rendelkező munkavállaló valamely uniós tagállam területén lakóhellyel rendelkező családtagjai.
   III.   RÉSZ

      VEGYES RENDELKEZÉSEK

   5. cikk
   Együttműködés
   (1)   A tagállamok és Algéria tájékoztatják egymást a jogszabályaikban bekövetkező minden olyan változásról, amely ezen határozat végrehajtását érintheti.
   (2)   E határozat alkalmazásában a tagállamok és Algéria hatóságai és intézményei kölcsönösen segítik egymást, és úgy járnak el, mintha saját jogszabályaikat hajtanák végre. Az említett hatóságok és intézmények által nyújtott igazgatási segítség főszabályként díjmentes. Ugyanakkor a tagállamok és Algéria illetékes hatóságai megállapodhatnak bizonyos költségek visszatérítéséről.
   (3)   A tagállamok és Algéria hatóságai és intézményei e határozat alkalmazásában közvetlen kapcsolatot tarthatnak fenn egymással és az érintett személyekkel vagy azok képviselőivel.
   (4)   Az e határozat hatálya alá tartozó intézmények és személyek e határozat helyes végrehajtásának biztosítása érdekében kötelesek egymást kölcsönösen tájékoztatni, és együttműködni.
   (5)   Az érintett személyeknek a lehető legkorábban értesíteniük kell az illetékes tagállam vagy Algéria, amennyiben utóbbi az illetékes állam, és a lakóhely szerinti tagállam vagy Algéria intézményeit, amennyiben az utóbbi a lakóhely szerinti állam, a személyes vagy családi körülményeikben bekövetkezett minden olyan változásról, amely érinti az e határozatban foglalt ellátásokra való jogosultságukat.
   (6)   Az (5) bekezdésben foglalt értesítési kötelezettség megsértése a nemzeti jognak megfelelő, arányos intézkedések alkalmazását vonhatja maga után. Mindazonáltal ezeknek az intézkedéseknek egyenértékűnek kell lenniük a hazai jogban hasonló helyzetekre alkalmazandó intézkedésekkel, és nem lehetetleníthetik el vagy nem nehezíthetik meg aránytalan mértékben az igénylők számára az e határozat értelmében őket megillető jogok gyakorlását.
   (7)   A tagállamok és Algéria olyan nemzeti rendelkezéseket hozhatnak, amelyek az ellátásra való jogosultság ellenőrzésére vonatkozó feltételeket állapítanak meg annak figyelembevétele érdekében, hogy a kedvezményezettek az adós intézmény helye szerinti állam területén kívül tartózkodnak vagy rendelkeznek lakóhellyel. Az ilyen rendelkezéseknek arányosaknak és állampolgársági alapon való megkülönböztetéstől mentesnek kell lenniük, valamint összhangban kell állniuk az e határozatban foglalt elvekkel. Az ilyen rendelkezésekről tájékoztatni kell a Társulási Tanácsot.
   6. cikk
   Igazgatási ellenőrzések és orvosi vizsgálatok
   (1)   E cikk a 2. cikkben említett olyan személyekre vonatkozik, akik az 1. cikk (1) bekezdésének i) pontjában meghatározott exportálható ellátásokban részesülnek, illetve az e határozat végrehajtásáért felelős intézményekre.
   (2)   Amennyiben az ellátásban részesülő vagy az ellátást igénylő személy, illetve az ő családtagja valamely tagállam területén tartózkodik vagy lakik, és az adós intézmény Algériában található, illetve Algériában tartózkodik vagy ott lakóhellyel rendelkezik, és az adós intézmény valamely tagállamban található, az orvosi vizsgálatot az adós intézmény megkeresésére a kedvezményezett tartózkodási vagy lakóhelye szerinti intézmény végzi el az általa alkalmazott jogszabályokban megállapított eljárások szerint.
   Az adós intézmény szükség esetén tájékoztatja a tartózkodási vagy lakóhely szerinti intézményt a betartandó különleges követelményekről, valamint azon különleges elemekről, amelyekre az orvosi vizsgálatnak ki kell terjednie.
   A tartózkodási vagy lakóhely szerinti intézmény jelentést küld az orvosi vizsgálatot kérő adós intézménynek.
   Az adós intézmény fenntartja magának a jogot arra, hogy a kedvezményezettet egy általa választott orvossal vizsgáltassa meg, vagy az ellátásban részesülő, illetve ellátást igénylő személy tartózkodási, illetve lakóhelyén, vagy pedig az adós intézmény országában. A kedvezményezett azonban csak akkor kérhető az adós intézmény szerinti államba való visszatérésre, ha az egészségi állapota az út megtételét lehetővé teszi, valamint, ha az utazás és a szállás költségeit az adós intézmény viseli.
   (3)   Amennyiben az ellátásban részesülő vagy az ellátást igénylő személy, illetve családtagja valamely tagállam területén tartózkodik vagy ott lakóhellyel rendelkezik, és az adós intézmény Algériában található, illetve Algériában tartózkodik vagy lakik, és az adós intézmény valamely tagállamban található, az igazgatási ellenőrzést az adós intézmény megkeresésére a kedvezményezett tartózkodási vagy lakóhelye szerinti intézmény végzi el.
   A tartózkodási hely vagy a lakóhely szerinti intézmény jelentést küld az igazgatási ellenőrzést kérő adós intézménynek.
   Az adós intézmény fenntartja magának a jogot arra, hogy a kedvezményezett körülményeit egy általa választott szakemberrel vizsgáltassa meg. A kedvezményezett azonban csak akkor kérhető az adós intézmény szerinti államba való visszatérésre, ha az egészségi állapota az út megtételét lehetővé teszi, valamint, ha az utazás és a szállás költségeit az adós intézmény viseli.
   (4)   Egy vagy több tagállam és Algéria egyéb igazgatási rendelkezésekről is megállapodhatnak, amennyiben erről tájékoztatták a Társulási Tanácsot.
   (5)   A díjmentes kölcsönös igazgatási segítségnyújtásra vonatkozó, e határozat 5. cikkének (2) bekezdésében foglalt elvtől eltérően, az e cikk (2)–(3) bekezdésében említett ellenőrzések tényleges költségeit az ellenőrzéseket kérő adós intézmény megtéríti az ellenőrzések elvégzése céljából megkeresett intézménynek.
   7. cikk
   A megállapodás 104. cikkének alkalmazása
   A megállapodás 104. cikke abban az esetben alkalmazandó, ha valamely fél úgy ítéli meg, hogy a másik fél nem tett eleget az 5. és 6. cikkben meghatározott kötelezettségeinek.
   8. cikk
   Az algériai jogszabályok alkalmazására vonatkozó különös rendelkezések
   Az algériai jogszabályok alkalmazására, amennyiben szükséges, a Társulási Tanács a II. mellékletben különös rendelkezéseket állapíthat meg.
   9. cikk
   A fennálló kétoldalú megállapodásokban foglalt igazgatási eljárások
   A valamely tagállam és Algéria között fennálló kétoldalú megállapodásokban foglalt igazgatási eljárások továbbra is alkalmazhatók, amennyiben nem sértik az érintett személyek e határozatban megállapított jogait vagy kötelezettségeit.
   10. cikk
   Az e határozat végrehajtására vonatkozó eljárásokat kiegészítő megállapodások
   Egy vagy több tagállam és Algéria megállapodásokat köthet az e határozat végrehajtására szolgáló igazgatási eljárások kiegészítése céljából, különösen a csalások és hibák megelőzése és kiküszöbölése érdekében.
   IV.   RÉSZ

      ÁTMENETI ÉS ZÁRÓ RENDELKEZÉSEK

   11. cikk
   Átmeneti rendelkezések
   (1)   Ez a határozat a hatálybalépését megelőző időszakra vonatkozóan nem keletkeztet jogokat.
   (2)   Az (1) bekezdésre is figyelemmel, e határozat szerint jogosultság keletkezik arra az eseményre vonatkozóan is, amely e határozat hatálybalépését megelőző időszakban következett be.
   (3)   Azon ellátást, amelyet az érintett személy állampolgársága vagy lakóhelye következtében nem állapítottak meg vagy felfüggesztettek, az érintett személy kérelmére e határozat hatálybalépésének időpontjától meg kell állapítani vagy újra folyósítani kell, feltéve, hogy azokat a jogosultságokat, amelyek alapján korábban ellátást folyósítottak, nem váltották meg egy összegben.
   (4)   Amennyiben a (3) bekezdésben említett kérelmet e határozat hatálybalépésének időpontjától számított két éven belül nyújtják be, az e határozat szerint szerzett jogosultságok e határozat hatálybalépésének időpontjától hatályosak, és a tagállamok, illetve Algéria jogszabályainak e jogosultság elvesztésére vagy elévülésére vonatkozó rendelkezései az érintett személlyel szemben nem érvényesíthetők.
   (5)   Amennyiben a (3) bekezdésben említett kérelmet e határozat hatálybalépésének időpontjától számított két évet követően nyújtják be, a nem elveszett és nem elévült jogosultságok a kérelem benyújtásának napjától hatályosak, amennyiben a tagállamok és Algéria jogszabályai nem állapítanak meg kedvezőbb rendelkezéseket.
   12. cikk
   E határozat mellékletei
   (1)   A mellékletek e határozat elválaszthatatlan részét képezik.
   (2)   Algéria kérésére az említett mellékletek a Társulási Tanács határozatával módosíthatók.
   13. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő hónap első napján lép hatályba.

      Kelt …

            a Társulási Tanács részéről

            az elnök

      (1)  HL L 265., 2005.10.10., 2. o.

      (2)  HL L 124., 2003.5.20., 1. o.

      (3)  HL L 166., 2004.4.30., 1. o.

      (4)  HL L 284., 2009.10.30., 1. o.
   I. MELLÉKLET

      ALGÉRIA KÜLÖNLEGES, NEM JÁRULÉKALAPÚ PÉNZBELI ELLÁTÁSAINAK JEGYZÉKE

   …
   II. MELLÉKLET

      AZ ALGÉRIAI JOGSZABÁLYOK ALKALMAZÁSÁRA VONATKOZÓ KÜLÖNLEGES RENDELKEZÉSEK

   …


title: A Bizottság határozata (1985. szeptember 16.) a halászati ágazatban a kapacitás kiigazítását célzó intézkedésekkel kapcsolatos visszatérítésekre és az előlegfizetésre vonatkozó kérelmekről

text:
Fontos jogi nyilatkozat

|

31985D0474

Hivatalos Lap L 284 , 24/10/1985 o. 0001 - 0007 spanyol különkiadás fejezet 04 kötet 4 o. 0010  portugál különkiadás fejezet 04 kötet 4 o. 0010

		A Bizottság határozata(1985. szeptember 16.)a halászati ágazatban a kapacitás kiigazítását célzó intézkedésekkel kapcsolatos visszatérítésekre és az előlegfizetésre vonatkozó kérelmekről(85/474/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a halászati ágazatban a kapacitás kiigazítását célzó egyes intézkedésekről szóló, 1983. október 4-i 83/515/EGK tanácsi irányelvre [1] és különösen annak 10. cikke (4) bekezdésére,mivel a tagállamok által a Bizottsághoz benyújtandó, a visszatérítésre és az előlegfizetésre vonatkozó kérelmeknek egyes olyan adatokat kell tartalmazniuk, amelyek igazolják, hogy a kiadások megfelelnek a 83/515/EGK irányelvnek, és a Bizottság által az említett irányelv 7. cikkével összhangban jóváhagyott intézkedésekre vonatkoznak;mivel a hatékony ellenőrzés elvégzésének érdekében a tagállamok úgy tárolják azon alátámasztó okmányokat, amelyek alapján a támogatásokat kiszámították, hogy azok a Bizottság rendelkezésére álljanak az utolsó visszatérítés kifizetését követő három évig;mivel részletes szabályokat és eljárásokat kell megállapítani annak érdekében, hogy a Bizottságnak az előlegfizetés tekintetében biztosított lehetőség megvalósítható legyen;mivel az e határozatban előírt intézkedések összhangban vannak a Halászati Állandó Bizottság véleményével,ELFOGADTA EZT A HATÁROZATOT:1. cikkA 83/515/EGK irányelv 10. cikkének (1) bekezdésében említett, a visszatérítésre vonatkozó kérelmeknek meg kell felelniük az 1., 2. és 3. mellékletben található táblázatoknak.2. cikkAz utolsó visszatérítés kifizetését követő három évig a tagállamok úgy tárolják azon alátámasztó okmányokat vagy azok hiteles másolatait, amelyek alapján a 83/515/EGK irányelvben előírt támogatásokat kiszámították, hogy azok a Bizottság rendelkezésére álljanak az utolsó visszatérítés kifizetését követő három évig, s ugyanígy járnak el a kedvezményezettek összes irataival is.3. cikkA 83/515/EGK irányelv 10. cikkének (3) bekezdésében említett, az előlegfizetésre vonatkozó kérelmeket az érintett tagállam nyújtja be. E kérelmeket a 4. mellékletben meghatározott minta alapján kell összeállítani.4. cikk(1) Az előlegfizetés nem haladhatja meg az azon év során várhatóan felmerülő támogatható kiadások összegének 25 %-át, amelyre e kifizetések vonatkoznak.(2) Azon előlegfizetéseket, amelyeket nem használtak fel abban az évben, amelyre tekintettel azokat kifizették, a következő évi előlegfizetésből le kell vonni. A Bizottság előírhatja az érintett tagállam számára, hogy térítse vissza az igényelt előlegfizetés egészét vagy egy részét, ha az ilyen jellegű levonás nem lehetséges.5. cikk(1) A tagállamok minden évben, amelyre tekintettel előleget folyósítottak a részükre, jelentést készítenek az adott év során elvégzett műveletekről. Ennek a jelentésnek a következő év június 1-jéig meg kell érkeznie a Bizottsághoz.(2) A következő évre szóló előleget addig nem folyósítják, amíg az (1) bekezdésben említett jelentést be nem nyújtják a Bizottsághoz.6. cikkAzon hajók jegyzékét, amelyekre nézve a végleges beszüntetési támogatást megadták, az 5. mellékletben bemutatott formanyomtatvány-minta alkalmazásával kell összeállítani. Ezt a visszatérítési kérelem előtt kell a Bizottsághoz eljuttatni.7. cikkEnnek a határozatnak a tagállamok a címzettjei.Kelt Brüsszelben, 1985. szeptember 16-án.a Bizottság részérőlFrans Andriessenalelnök[1] HL L 290., 1983.10.22., 15. o.--------------------------------------------------1. MELLÉKLETA 83/515/EGK TANÁCSI IRÁNYELV ALAPJÁN AZ 19.. –BAN/BEN FELMERÜLT KIADÁSOK VISSZATÉRÍTÉSÉRE IRÁNYULÓ KÉRELEM+++++ TIFF +++++--------------------------------------------------2. MELLÉKLETA 83/515/EGK TANÁCSI IRÁNYELV 3. CIKKE ALAPJÁN AZ 19.. –BAN/BEN FELMERÜLT KIADÁSOK VISSZATÉRÍTÉSÉRE IRÁNYULÓ KÉRELEM (KAPACITÁS IDEIGLENES CSÖKKENTÉSE)+++++ TIFF +++++--------------------------------------------------3. MELLÉKLETA 83/515/EGK TANÁCSI IRÁNYELV 5. CIKKE ALAPJÁN AZ 19.. –BAN/BEN FELMERÜLT KIADÁSOK VISSZATÉRÍTÉSÉRE IRÁNYULÓ KÉRELEM (KAPACITÁS TARTÓS CSÖKKENTÉSE)+++++ TIFF +++++--------------------------------------------------4. MELLÉKLETELŐLEGFIZETÉSRE IRÁNYULÓ KÉRELEM 19.. –RA/RE A 83/515/EGK IRÁNYELV ALAPJÁNA. A termelőkapacitás ideiglenes csökkentésével járó intézkedések+++++ TIFF +++++1. | 19..-ban/ben várhatóan felmerülő támogatható kiadások | = … (nemzeti pénznemben) |2. | Kérelmezett előlegfizetés összege (maximum az 1.pont 25 %-a) | = … (nemzeti pénznemben) |B. A termelőkapacitás tartós csökkentésével járó intézkedések+++++ TIFF +++++1. | 19..-ban/ben várhatóan felmerülő támogatható kiadások | = … (nemzeti pénznemben) |2. | Kérelmezett előlegfizetés összege (maximum az 1. pont 25 %-a) | = … (nemzeti pénznemben) |Dátum, a hatáskörrel rendelkező hatóság bélyegzője és aláírása--------------------------------------------------5. MELLÉKLETAZ EGYES HAJÓK LEÍRÁSA, AMELYEKRE NÉZVE VÉGLEGES BESZÜNTETÉSI TÁMOGATÁST ADTAK+++++ TIFF +++++--------------------------------------------------